**סדנא**

***כיצד נתאים תגובה חינוכית-משמעתית למעשה?***

מה קורה כשאנחנו פוגשים.ות התנהגויות מסכנות בטיול? מה אוטומט התגובה שלנו? ואיזה עוד אפשרויות קיימות בדרך לשינוי והפנמה התנהגותי?  במהלך הסדנא נדון בתיאור המורכבות בבואנו לתת מענה משמעתי במהלך טיול (ובכלל) וננסה לצאת עם שאלות מכווינות או אפילו כלים לתיקון.

**מתודה 1: התבוננות**

נתחיל בתרגיל כתיבה קצר

בדף העבודה שנתחלק נבקש מהמהשתתפים.ות לכתוב מקרים של חציית גבולות איתם התמודדו כמרכזים או כצוות הנהגה , לאחר תיאור המקרה יכתבו מה היו האתגרים שלהם.ן בהתאמת התגובה למעשה, מה היו הקשיים ומה חיבל אולי במתן מענה מדויק והולם- בשגרה ובמפעלים.

זמן: 5 דק'| ציוד: דפים, עטים| נספחים: אין

**מתודה 2: שיתוף**

לאחר הכתיבה, נאפשר למשתתפות לשתף בקצרה (ממש דקה- דקה וחצי) את מה שכתבו.

זמן: 5 דק'| ציוד: אין| נספחים: אין

**מתודה 3: הסבר**

נציג את המודל וניתן דוגמא על מקרה הורדת המכנסיים בשבט אלון בזמן מסדר צילום כשברקע נמצאים כלל השבט עומדים במסדר.

ליבת המודל היא הבנת מרחבי הפגיעה של המעשה **בדגש על הערכים** כיוון שמהותו היא חינוך **לערכים** ובכדי לייצר תגובה מותאמת אשר מובילה לשינוי בתפיסות ובהתנהגות- יש צורך לנתח את המקרה וע"י כך להתאים את המענה.

(נרצה להתאים את התגובה כך שתיצור תיקון בתפיסות ובהנהגות החניכים.ות ולא כדי "להכאיב").

כמו כן, נעבור על הדגשים שנמצאים בסוף המודל.

זמן: 15 דק'| עזרים: מצגת | נספחים: מודל

**מתודה 4: עשייה**

לאחר ההסבר נתחלק לזוגות לפי סוגי אירועים/ מקרים (שנבחר יחד- אירועים שאנחנו צופים שנתמודד איתם או המרכזים.ות יתמודדו איתם בשטח) ונתרגל עבודה עם הכלי.

*הערה*: נרצה להדגיש כי בחלק מהמקרים במהלך טיול יתאפשר תהליך עם החניך.ה ולעיתים, נסתפק בתגובה הטבעית שלאחר מעשה (הרחקה לדוגמא) ולאחר מכן נעמיק את התהליך החינוכי. מה שייסיע לנו להחליט היא מידת חומרת המעשה והערכים שנפגעו. כמו כן, נדגיש כי יש לנו נטייה טבעית לתת את מלוא התגובה במקום, אבל מה שיהיה חשוב הוא לעצור ולהיות במקום של ההשהיה והחשיבה ושיח עם החניכים.ות בנוגע למעשה ולייצר מצב של התבוננות פנימית ולקיחת אחריות.

זמן: 20 דק'| עזרים: מצגת | נספחים: מודל

**מתודה 5: שיתוף**

לאחר העבודה בזוגות, נתאסף ונזמין את המשתתפים.ות לשאול שאלות בנוגע למודל, להעלות קשיים ואתגרים. לבסוף, נקיים סבב של תובנה, מחשבה, לימוד שיצאתי איתו מהסדנא.

זמן: 15 דק'| עזרים: מצגת | נספחים: מודל